Gazetarët analizojnë fitoren e partisë së Hashim Thaçit në Kosovë
"Tryezë e rrumbullakët" me gazetarë nga Kosova, Serbia dhe Gjermania
Liljana Smajloviç, kryeredaktore e revistës serbe “Politika”, tha se Hashim Thaçi është i papëlqyer nga serbët për arsye se ai ka qenë kryetar i Ushtrisë Çlirimtare të Kosovës. Negociatat midis Beogradit dhe Prishtinës mbi statusin e Kosovës janë zvarritur për rreth 2 vjet pa ndonjë rezultat. Ato janë planifikuar të përfunojnë në 10 dhjetor, por pak njerëz të përfshirë në bisedime shpresojnë për ndonjë zgjidhje. Liljana Smajloviç tha se ajo mendon që kompromisi midis serbëve dhe shqiptarëve është pothuajse i pamundur sepse të dyja palët kanë ide krejtësisht të kundërta për kërkesat e tyre. Përsa i përket Bashkimit Evropian, Matthias Rueb korrespondenti i gazetës Frankfurter Alemaine Zaitung në Wahington, tha se në vërtetë nuk ka rëndësi se cili politikan kosovar është kryeministër. Beogradi nuk është tmerrësisht i shqetësuar nëse Kosova shpall pavarësi të njëanshme, tha Liljana Smajloviç. Mathias Rueb tha se si kosovarët ashtu dhe serbët janë të nervozuar sepse ata kanë jetuar për një kohë të gjatë në një politikë vicioze. Por ai është i të njëjtit mendim me Liljana Smajloviçin se në qoftë se shqiptarët, të cilët përbëjnë më shumë se 90 % të popullsisë së Kosovës, deklarojnë pavarësinë, ka mundësi që serbët të largohen. Por, Aferdita Kelmendi, drejtoreshë e radio-televizionit 21 në Prishtinë, tha se ka një ndryshim të madh midis asaj që një kandidat i opozitës si Hashim Thaçi thotë gjatë fushatës dhe çfarë do të bëjë si kryeministër. Ajo tha se ekonomia e Kosovës është në kaos dhe papunësia arrin në 50 %. Kjo do të thotë se Kosova ka nevojë të madhe për investime të huaja, kështu që të zhgënjesh komunitetin ndërkombëtar, vazhdoi ajo, do të ishte e pamatur. Matthias Rueb mendon se 27 vendet e BE janë të ndara rreth problemit të pavarësisë për Kosovën. Rusia e kundërshton fuqimisht atë, ndërsa Shtetet e Bashkuara mbështesin kosovarët. Por menjëherë pas zgjedhjeve parlamentare, Hashim Thaçi tha se Kosova nuk do të nxitohet të deklarojë pavarësinë nga Serbia pa bashkëpunuar me partnerët ndërkombëtarë.//kk//